वकीलों का वर्क सस्पेंड, 800 से ज्यादा केस प्रभावित
जालंधरके एक वकील के साथ पंजाब पुलिस के कर्मचारी द्वारा दुर्व्यवहार करने के विरोध मेंं पंजाब बार एसोसिएशन के आह्वान पर शुक्रवार को बठिंडा बार एसोसिएशन ने एक दिवसीय हड़ताल कर वर्क सस्पेंड रखा। वकीलों के वर्क सस्पेंड किए जाने के कारण पेशी पर आए लोगों को खासी परेशानी का सामना करना पड़ा। हड़ताल से कोर्ट के नियमित कामकाज पर काफी असर पड़ा और अधिकांश मामलों में सिर्फ तारीखें लगी। इससे पूर्व जिला बार एसोसिएशन के सदस्य प्रधान रणजीत सिंह जलाल की अध्यक्षता में बार रूम में एकत्रित हुए। और पुलिस द्वारा वकील के साथ किए दुर्व्यवहार मामले की कड़ी निंदा करते हुए मामले की जांच कर आरोपी पुलिस कर्मी खिलाफ कार्रवाई की मांग की, ताकि भविष्य में इस प्रकार की घटनाएं हों। मीटिंग में प्रधान के अलावा उप प्रधान लकिंदरपाल सिंह, सचिव रोहित रोमाणा, संयुक्त सचिव महक मित्तल, कैशियर जपनीत कपिल के अलावा एसोसिएशन के सभी मेंबर वकील थे।
लोगोंको मिली नई तारीखें: बठिंडाकचहरी में विभिन्न अदालतों में एक दिन में औसतन 8 सौ के करीब केस सुनवाई के लिए आते हैं। वकीलों की हड़ताल के चलते उक्त केसों में सुनवाई नहीं हा़े सकी। पेशी पर आने वालों को अगली तारीखें दे दी गईं। कई लोग ऐसे थे जो बठिंडा के अलावा विभिन्न स्थानों से भी कोर्ट में तारीख पर हाजिर होने आए थे, लेकिन उन्हें मायूस होना पड़ा। कुछ लोगों का कहना था कि तारीख में हाजिर होने के लिए उन्हें काफी रुपए खर्च करने पड़े पर कोई फायदा नहीं हुआ, अब महीने बाद की तारीख लगी है।
जिला बार एसोसिएशन के प्रधान रणजीत सिंह जलाल ने कहा कि बठिंडा बार एसोसिएशन जालंधर बार के साथ है और वकील के साथ दुर्व्यवहार करने वाले पुलिस कर्मी के खिलाफ कार्रवाई होनी चाहिए। उन्होंने कहा कि वर्क सस्पेंड के दौरान आम लोगों को कोई परेशानी ना हो इसके लिए बार द्वारा अपने स्तर पर अदालतों में एमरजेंसी केसों की सुनवाई के लिए प्रत्येक कोर्ट में दो दो वकीलों की ड्यूटी लगाई है।
कोर्ट परिसर में वकीलों की हड़ताल के दौरान बैठे परेशान लोग।
आक्रोश
hin_Deva hin_Deva hin_Deva hin_Deva hin_Deva npi_Deva